'ગુજરાતમાં વિકાસ ન કર્યો, એમને કરવો નહોતો કે આવડતું નહોતું. પરંતુ એમણે સૌથી મોટી કુસેવા કરી, જેમાંથી ગુજરાતને બહાર આવતા આવતા બે દશકા નીકળી ગયા. એમાંથી એક સ્વતંત્ર પક્ષ ઊભો થયો. એ વખતે મારા ગામમાં ફતેહસિંહ ગાયકવાડ અને ભાઇકાકા સભા કરવા આવ્યા હતા. હું સાવ નાનો હતો. તેમણે એ વખતે કહ્યું હતું કે, પ એટલે પટેલ અને ક્ષ એટલે ક્ષત્રિય. એ વખતે બંને સમાજ ભેગા હતા અને એ વખતે કોંગ્રેસ પાર્ટી ચૂંટણીમાં સાફ થઇ ગઇ હતી. 1967ની ચૂંટણીમાં સામાજિક એક્તાને કારણે કોંગ્રેસ સામે ભયંકર પડકાર ઊભો થયો હતો અને તેમણે આ બંનેને છૂટા કરી નાંખ્યા હતા. પટેલના દિકરા સરદારના એક બોલ પર ગુજરાતના ક્ષત્રિય સમાજે પોતાના રાજ-રજવાડા દેશની એક્તાને સમર્પિત કરી દીધા હતા. એમાં જાતિવાદનું ઝેર ભેળવ્યું કોંગ્રેસે. એક વર્ષમાં 100 હુલ્લડો થાય, એવા દિવસો ગુજરાતે જોયા છે. હવે આ ચૂંટણીમાં ગુજરાતના તાણા-વાણા કોઇ વીંખી ન નાંખે એ જોજો. ગુજરાતની યુવા પેઢીની આવતીકાલ ઉજળી થાય એ માટે આપણે એક રસ્તો પકડ્યો છે. આજે તમે મને દિલ્હીમાં બેસાડ્યો છે. ત્યારે તમારા બેય હાથમાં લાડવા છે. જેટલો વકરો એટલો નફો. દેશનો કોઇ વડાપ્રધાન સુરેન્દ્રનગરમાં આવી 50 લોકોને નામથી બોલાવી શકે? હું બોલાવી શકું. તમે મને ગમે ત્યારે કંઇ પણ કહી શકો છો. ત્યારે એનો લાભ તમારે ચોક્કસ લેવો જોઇએ.'